**ԱՄՓՈՓԱԹԵՐԹ**

**««ԲՆԱԿՉՈՒԹՅԱՆ ԲԺՇԿԱԿԱՆ ՕԳՆՈՒԹՅԱՆ և ՍՊԱՍԱՐԿՄԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ և ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |  |  |
| --- | --- | --- | --- | --- | --- |
| 1. Վարչապետի աշխատակազմի պետաիրավական վարչություն | | | | 16.09.2022թ․ | |
| № 02/11.9/30348-2022 | |
| 1. Նախագծի հիմնավորման մեջ նշվում է, որ բռնության դեպքերի բացահայտման նպատակով համալրվել է Ոստիկանություն հաղորդում ներկայացնելու պարտադիր դեպքերի իրավիճակները։ Գործող կարգավորման համաձայն՝ բժշկական օգնություն և սպասարկում իրականացնողները պարտավոր են Կառավարության սահմանած կարգով հաղորդում ներկայացնել ՀՀ ոստիկանություն, եթե բժշկական հաստատություն տեղափոխված պացիենտն անգիտակից է կամ ունի գլխի վնասվածք կամ ուղեղի ցնցում կամ 3-րդ կամ 4-րդ աստիճանի այրվածք կամ կտրող-ծակող գործիքով առաջացրած վերք կամ թափանցող վերք կամ հրազենային վնասվածք կամ պոլիտրավմա կամ թունավորում, կամ պարզված տեղեկությունները հիմք են տալիս ենթադրելու, որ պացիենտի առողջությանը կամ կյանքին պատճառված վնասը բռնի կամ հակաօրինական գործողությունների կամ ինքնավնասման կամ ճանապարհատրանսպորտային պատահարի հետևանք է, ինչպես նաև այն դեպքերում, երբ բժշկական հաստատություն է տեղափոխվել դիակ։   Մեջբերված դրույթից երևում է, որ բռնության տարրեր ենթադրող իրավիճակներն ընդհանուր առմամբ կարգավորված են։ Մինչդեռ նախագծով առաջարկվող փոփոխությամբ՝ Ոստիկանությանը հաղորդում ներկայացնելու դեպքերը համալրվում են հետևյալ այլ (բռնության հետ ոչ ուղղակի կապի մեջ գտնվող) դեպքերով՝ պարանոցի, կրծքավանդակի, որովայնի, վերին և ստորին վերջույթների վնասվածք(ներ) կամ այրվածք(ներ) կամ ցրտահարություն կամ կտրած, կտրած-ծակած, ծակած վերքեր, պայթունային վնասվածք կամ ոսկրի(երի) կոտրվածքներ կամ /․․․/ թունավորման կասկած) /․․․/։  Այսպես, պետք է նկատել, որ գործող կարգավորմամբ արդեն իսկ բուժաշխատողների համար նախատեսված է ենթադրյալ բռնության դեպքերի մասով հաղորդում ներկայացնելու ուղղակի պարտականություն՝ անկախ նրանից, թե բռնության վերաբերյալ ենթադրությունն ինչ հանգամանքից է առաջացել։ Գործող կարգավորման ձևակերպումը բավականաչափ լայն է, որն իր մեջ կլանում է բռնություն ենթադրող բոլոր հնարավոր դեպքերը, այդ թվում՝ հոգեբանական բռնության իրավիճակները։ Մինչդեռ նախագծով համալրվում է այլ դեպքերի շարքը, որն ըստ էության ուղղակիորեն կապված չէ բռնության հետ։  Հաշվի առնելով, որ քննարկվող փոփոխությունը պետք է գլխավորապես ծառայեր բռնության և քողարկված բռնության դեպքերի բացահայտմանը՝ մեր գնահատմամբ նախատեսվող կարգավորումը ամբողջությամբ չի բխում հիշյալ նպատակից։ | | Չի ընդունվել Նախագծի ընդունման նպատակը բառապես բռնության կամ քողարկված բռնության դեպքերը կարգավորելը չէ, նախագծում ներառվել են բոլոր այն դեպքերը, որոնք առաջացել են տարբեր պատճառներից, առողջությանը պատճառել են վնաս կամ անձի կյանքին վտանգ են սպառնում, կարող են հանդիսանալ խոշտանգման, անտեսման կամ այլ անօրինական դեպքեր, բացի այդ գործնական ոլորտում բուժաշխատողի համար իրավաբանական կրթության բացակայության հիմքով հնարավոր չէ միանգամից գնատական տալ արարքի բռնություն, խոշտանգում կամ այլ հակաօրինական գործողություն լինելուն կամ չլինելուն, ինչպես նաև գործնականում առաջացել են նախագծով կարգավորված դեպքեր, որոնց ուղղակիորեն հղման բացակայության հիմքով հաղորդում չի ներկայացվել և հետագայում խնդիրներ են առաջացել: Դեպքի բռնություն կամ այլ վտանգ ներկայացնելու վերաբերյալ իրավական գնահատականը պետք է տրվի իրավապահ մարմնի կողմից, իսկ բժիշկը հաղորդումը պետք է ներկայացնի բացառապես առկա վնասվածքների հիմքով: | |  | |
| 2. Վարչապետի աշխատակազմի իրավաբանական վարչություն | | | | 16.09.2022թ․ | |
| № 02/11.9/30348-2022 | |
| 1. Նախագծի 2-րդ հոդվածով լիազոր մարմնին լիազորություն է վերապահվում հաստատել նորագույն և թանկարժեք տեխնոլոգիաների կիրառմամբ մատուցվող բժշկական օգնության և սպասարկման ծառայությունների ցանկը: Մինչդեռ «Բնակչության բժշկական օգնության և սպասարկման մասին» օրենքում բացահայտված չէ տվյալ հասկացությունը, հետևաբար պարզ չէ՝ ինչ տեխնոլոգիաների մասին է խոսքը: Տվյալ պարագայում գտնում ենք՝ առաջարկվող լիազորող նորմը խնդրահարույց է իրավական որոշակիության սկզբունքի տեսանկյունից: | | 1. Չի ընդունվել 2. «Բնակչության բժշկական օգնության և սպասարկման մասին» օրենքում լիազրող նորմ է սահմանված ծառայությունների ցանկը սահմանելու համար, իսկ նորագույն և թանկարժեք տեխնոլոգիաները փոփոխական հասկացություն է և այն մշտական սահմանում չի կարող ունենալ ժամանակի ընթացքում դրանց տեսակների և արժեքների փոփոխության հիմքով: | |  | |
| 1. Նախագծի 5-րդ հոդվածով բժշկական օգնություն և սպասարկում իրականացնողների համար պարտականություն է նախատեսվում ՀՀ ոստիկանություն հաղորդում ներկայացնել որոշակի դեպքերի առնչությամբ: Սակայն հասկանալի չէ, թե տվյալ դեպքերը ինչ չափանիշների հաշվառմամբ են նախատեսվել, քանզի կան մի շարք դեպքեր (օրինակ՝ պացիենտի անգիտակից լինելը, ցրտահարությունը, թունավորումը և այլն), որոնք նախատեսելը պարզաբանված չէ: | | Տես ամփոփաթերթի 1-ին կետը: | |  | |
| 3. Վարչապետի աշխատակազմի սոցիալական հարցերի վարչություն | | | | 16.09.2022թ․ | |
| № 02/11.9/30348-2022 | |
| 1. Նախագծի 2-րդ հոդվածով առաջարկվում է առողջության առաջնային պահպանման ծառայություններ մատուցող բժշկի (ընտանեկան բժշկի, թերապևտի, մանկաբույժի) ընտրության, նրա մոտ բնակչության գրանցման և գրանցումից դուրս գալու կարգը, բնակչի կողմից ԱԱՊ բժշկին փոխելու ընթացակարգը, առողջության առաջնային պահպանման, նեղ ու դիսպանսերային ծառայություններ մատուցող մասնագետների կողմից սպասարկվող բնակչության կողմնորոշիչ թվերը հաստատումը վերապահել լիազոր մարմնին: Մինչդեռ նախագծի հիմնավորման համաձայն՝ ներկայումս գործում են Կառավարության 30.03.2006 թվականի «Առողջության առաջնային պահպանման ծառայություններ մատուցող բժշկի ընտրության և նրա մոտ բնակչության գրանցման կարգը հաստատելու մասին» թիվ 420-Ն և 25.12.2014 թվականի «Պոլիկլինիկական հաստատությունների օրինակելի մոդելները և նեղ մասնագետների և դիսպանսերային ծառայություն մատուցող մասնագետների կողմից սպասարկվող բնակչության կողմնորոշիչ թվերը սահմանելու մասին» թիվ 1529-Ն որոշումները: Առաջարկում ենք նախագծի հիմնավորման մեջ մանրամասնել վերոհիշյալ հարաբերությունների կարգավորումը, կառավարության որոշումներով կարգավորելու փոխարեն, լիազոր մարմնին վերապահելու առաջարկի նպատակահարմարությունը: | | 1. Չի ընդունվել 2. Նախագծի հիմնավորման մեջ նշված է, որ Կառավարության 30.03.2006 թվականի թիվ 420-Ն և 25.12.2014 թվականի թիվ 1529-Ն որոշումներում բացակայում են դրանց ընդունման հիմք հանդիսացող լիազորող նորմերը և առաջարկվող փոփոխությունը նպատակամղված է օրենսդրական այդ բացի կարգավորմանը: Միաժամանակ անհրաժեշտ է նշել, որ նշված լիազորությունը լիազոր մարմնին վերապահելն էական նշանակություն ունի նաև ենթաօրենսդրական ակտի փոփոխություն կատարելու ճկունությունն ապահովելու տեսանկյունից: | |  | |
| 4. Փոխվարչապետ Համբարձում Մաթևոսյանի գրասենյակ | | | | 27.09.2022թ․ | |
| № 02/11.9/31027-2022 | |
| 1. Հարկ է նշել, որ գործող Օրենքի 28-րդ հոդվածի 1-ին մասի 13-րդ կետով բավարար ձևակերպված  է բռնության դեպքերի մասով  բուժաշխատողների կողմից  հաղորդում ներկայացնելու ուղղակի պարտականությունը։ Ինչպես նաև նշված դեպքերի համար բժշկական հաստատությունում վարվում է էլեկտրոնային գրանցամատյան, որի  կարգը սահմանվում է` ՀՀ  կառավարության 2021 թվականի հունվարի 21-ի թիվ 65-Ն որոշման  համաձայն: | | 1. Չի ընդունվել 2. Հաղորդում ներկայացնելու պարտականությունը բավարար ձևակերպված է, սակայն բավարար ձևակերպված չեն բռնության դեպքերը, որոնց դեպքում հաղորդում ներկայացնելու անհրաժեշտություն կա: Մանավորապես գործող օրենքով նշված է գլխի վնասվածք կամ ուղեղի ցնցում, սակայն ոչ մի խոսք չկա մնացած օրգան համակարգերի վերաբերյալ և տպավորություն է ստեղծվում, որ գլխի վնասվածքը անձին կյանքի կամ առողջությանը կարող է վտանգ սպառնալ, իսկ պարանոցի, կրծքավանդակի կամ վերջույթների վնասվածքը` ոչ, նշված է ուղեղի ցնցում, սակայն այլ օրգան համակարգերի ցնցում, սալջարդ և այլ վնասվածքներ չշված չեն կամ 3-րդ, 4-րդ աստիճանի այրվածքի դեպքում հաղորդում տալը նախատեսված է, սակայն 1-ին, 2-րդ աստիճանի այրվածքի դեպքում հաղորդում տալը բաց է մնացել, որը ոչ պակաս բռնության հետևանք կարող է լինել, օրինակ խոշտանգումների ժամանակ այրվող ծխախոտով մարմնի վրա այրվածք առաջացնելիս այն լինում է 1-ին կամ 2-րդ աստիճան և նման դեպքը չնախատեսելու արդյունքում հաողրդում չի տրվում և ըստ էության թաքցվում է հանցավոր արարքը: 3. Գործող օրենքում խոսք չկա նաև կմախքային ոսկրերի կոտրվածքների վերաբերյալ, մինչդեռ գործնականում կոտրվածքների դեպքում ահազազանգ չի տրվում կամ Ոստիկանության կողմից չի ընդունվում այն` պատճառաբանելով, որ կոտրվածքը օրենով նախատեսված դեպք չէ: Լրացվել է նաև պայթյունային վնասվածքը, որի նախկինում չի եղել: 4. Սույն նախագծով բոլոր դեպքերը սահմանված են համակարգված ձևով` լրացնելով առկա դեպքերի մասը կազմող բացթողումներ: | |  | |
| 5. Ոստիկանություն | | | | 18.07.2022թ․ | |
| N 1/21/62577-22 | |
| 1. Դիտողություններ և առաջարկություններ չկան: | | Ընդունվել է ի գիտություն: | |  | |
| 6. Ֆինանսների նախարարություն | | | | 20.07.2022թ․ | |
| N 01/8-3/12975-2022 | |
| 1. Դիտողություններ և առաջարկություններ չկան: | | Ընդունվել է ի գիտություն: | |  | |
| 7. Երևանի քաղաքապետարան | | | | 21.07.2022թ․ | |
| N 01/54418-22 | |
| 1. Նախագծի 2-րդ հոդվածով «Բնակչության բժշկական օգնության և սպասարկման մասին» օրենքի 3-րդ հոդվածի 2-րդ մասի 1-ին ենթակետում կատարվող լրացմամբ նախատեսվում է, որ առաջնային բժշկական օգնություն իրականացնող կազմակերպությունների օրինակելի կառուցվածքը հաստատում է լիազոր մարմինը: Մինչդեռ «Բաժնետիրական ընկերությունների մասին» օրենքի 83-րդ հոդվածի 1-ին մասի համաձայն՝ խորհուրդն իրականացնում է ընկերության գործունեության ընդհանուր ղեկավարումը, բացառությամբ այն հարցերի, որոնք նույն օրենքով և կանոնադրությամբ վերապահված են ժողովի իրավասությանը:  Մինչև 50 բաժնետեր ունեցող ընկերությունում խորհուրդ չստեղծվելու դեպքում, իրավասություններն իրականացնում է ժողովը:  Նույն օրենքի 84-րդ հոդվածի 1-ին մասի 23-րդ կետի համաձայն՝ խորհրդի իրավասությանն է պատկանում ընկերության վարչակազմակերպական կառուցվածքի հաստատումը:  «Երևան քաղաքում տեղական ինքնակառավարման մասին» օրենքի 52-րդ հոդվածի  1-ին մասի 6.1-ին կետի համաձայն՝ Երևանի քաղաքապետը որոշում է ընդունում Երևանի ենթակայության կազմակերպությունների կառուցվածքի, աշխատակիցների քանակի, հաստիքացուցակի և պաշտոնային դրույքաչափերի վերաբերյալ:  Երևանի քաղաքապետարանի ենթակայության արտահիվանդանոցային և հիվանդանոցային ծառայություններ մատուցող կազմակերպությունները հանդիսանում են փակ բաժնետիրական ընկերություններ, որոնց հիմնադիրը Երևան համայնքն է, որի անունից հանդես եկող լիազոր մարմինը Երևանի քաղաքապետն է: Նշված կազմակերպություններում խորհուրդներ ստեղծված չեն, խորհրդի լիազորություններն այդ կազմակերպությունների կանոնադրությունների համաձայն նույնպես իրականացնում է Երևանի քաղաքապետը:  Տվյալ դեպքում նախագծի 2-րդ հոդվածի 1-ին ենթակետով սահմանվող դրույթը չի բխում վերը նշված օրենքների պահանջներից:  2. Նախագծի հիմնավորման մեջ նշված չէ, թե ինչ հանգամանքից է բխում տվյալ փոփոխության անհրաժեշտությունը: | | Ընդունվել է:  Հոդվածը խմբագրվել է: | |  | |
| 8. Արդարադատության նախարարություն | | | | 25.08.2022թ․ | |
| N //37495-2022 | |
| 1. Դիտողություններ և առաջարկություններ չկան: | | Ընդունվել է ի գիտություն: | |  | |